8 august

8 august este a 220-a zi a calendarului gregorian și a 221-a zi în anii bisecți. Mai sunt 145 de zile până la sfârșitul anului.

Evenimente 
 

 754: Sfârșitul Sinodului convocat de Constantin al V-lea la (10 februarie). A fost condamnat cultul icoanelor și s-a hotărât distrugerea acestora (mișcarea iconoclastă).
 1220: Suedia este învinsă de triburile estoniene în Bătălia de la Lihula.
 1503: La Holyrood Abbey în Edinburgh, Scoția, regele Iacob al IV-lea al Scoției se căsătorește cu Margareta Tudor, fiica regelui Henric al VII-lea al Angliei.
 1570: Sfârșitul celui de-al III-lea război civil din Franța, prin Pacea de la Saint-Germain-en-Laye. A fost acordată libertatea cultului protestant.
 1648: Pe tronul Imperiului Otoman, Mehmed al IV-lea, în vârstă de șase ani, îi succede tatălui său, Ibrahim I, care a fost răsturnat printr-o lovitură de stat. La vârsta de 45 de ani, Mehmed al IV-lea va fi și el răsturnat de soldații dezamăgiți de cursul Războiul dintre Liga Sfântă și Imperiul Otoman.
 1769: Astronomul francez Charles Messier descoperă cometa 1769 Messier.
 1826: Mitropolitul Moldovei, Veniamin Costachi hotărăște ridicarea Catedralei mitropolitane de la Iași, unde, din anul 1889, se află racla cu cinstitele moaște ale Cuvioasei Parascheva, ocrotitoarea Moldovei.
 1870: A avut loc mișcarea antidinastică de la Ploiești, condusă de Alexandru Candiano-Popescu cunoscută ca Republica de la Ploiești.
 1876: Thomas Edison primește brevet pentru șapirograf.
 1889: Prin Înaltul Decret Regal 2073, s-a înființat, pe lângă Marele Stat Major al Armatei Române, o Școală Superioară de Resbel, în prezent Universitatea Națională de Apărare „Carol I”.
 1900: Matematicianul german David Hilbert prezintă o listă de 23 de probleme matematice nerezolvate Congresului Internațional al Matematicienilor de la Paris. Aceste probleme au o influență mare asupra dezvoltării matematicii în secolul XX.
 1929: Dirijabilul german Graf Zeppelin începe un zbor-tur în întreaga lume.
 1940: A fost declanșată ofensiva aeriană germană asupra Angliei.
 1942: Al cincilea film animat a lui Walt Disney, Bambi, a cărui producție a durat aproape cinci ani, are premiera mondială la Londra. Premiera SUA a urmat la 13 august la New York.
 1945: URSS a declarat război Japoniei. Armata Roșie a ocupat Manciuria, Coreea de Nord și Sahalinul.
 1945: La Londra se semnează un acord între marile puteri aliate privind urmărirea și pedepsirea criminalilor de război naziști în cadrul unui Tribunal militar internațional. La 2 noiembrie 1945, tribunalul și–a început lucrările la Nürnberg.
 1946: România a fost invitată oficial, de către Guvernul francez, să participe la Conferința de Pace de la Paris.
 1963: România semnează "Tratatul privind încetarea experiențelor nucleare în atmosferă, în spațiul cosmic și sub apă", încheiat la 5 august între SUA, Marea Britanie și URSS.
 1963: Are loc "Marele Jaf din Tren" - Trenul poștal de Corespondență a Casei Regale, care călătorea de la Glasgow spre Londra, a fost jefuit de o bandă formată din 15 indivizi, conduși de Bruce Reynolds. Ei au pătruns în tren și au furat 2,3 milioane de lire sterline (echivalentul a aproximativ 53 de milioane de  lire sterline în 2019). Treisprezece dintre membrii grupării au fost prinși, judecați și condamnați.
 1967: Crearea Asociației Națiunilor din Asia de Sud Est (ASEAN).
 1969: Fotograful scoțian Iain Macmillan face fotografia iconică care devine imaginea de copertă a albumului Beatles Abbey Road. Fotografia a fost făcută la ora 11:35 și îi arată pe cei patru muzicieni traversând o trecere de pietoni din fața Abbey Road Studios. Primul este John Lennon, urmat de Ringo Starr, Paul McCartney în picioarele goale și George Harrison. În timpul sesiunii foto, care a durat șase minute, Macmillan a realizat șase fotografii; a cincea dintre ele, cea în care membrii trupei merg la unison, a fost aleasă pentru coperta celui de-al unsprezecelea album de studio.
 1974: Președintele Richard Nixon, într-o emisiune de televiziune, își anunță demisia din funcția de președinte al Statelor Unite, care va avea loc oficial a doua zi la prânz.
 1981: Președintele american, Ronald Reagan, a ordonat producerea bombei cu neutroni.
 1990: Irakul ocupă Kuweit și statul este anexat Irakului. Acest lucru va duce la izbucnirea Războiului din Golf.
 1994: Prim-ministrul israelian Itzhak Rabin vizitează Iordania pentru prima dată.
 1996: A apărut primul număr al revistei lunare Dosarele istoriei, apărută până în aprilie 2007.
 2000: În cadrul Festivalului Internațional de Teatru – „Shakespeare” de la Gdansk, Polonia, Teatrul Național din Craiova a prezentat spectacolul “Timon din Atena”, în regia lui Mihai Măniuțiu, cu actorul Ilie Gheorghe în rolul principal.
 2008: Ceremonia de deschidere a Jocurilor Olimpice de vară de la Beijing.
 2014: Organizația Mondială a Sănătății declară o problemă internațională de îngrijorare pentru sănătatea publică în ceea ce privește Epidemia de Ebola din Africa de Vest.

Nașteri 
 1079: Împăratul Horikawa al Japoniei (d. 1107)
 1709: Ernst Ludwig al II-lea, Duce de Saxa-Meiningen (d. 1729)
 1758: Johann Friedrich Gmelin, un medic, naturalist, botanist, chimist, entomolog, mineralog german (d. 1804)
 1779: Benjamin Silliman, chimist american (d. 1864)
 1802: Germain Henri Hess, chimist elvețiano-rus (d. 1876)
 1819: Ștefan Emilian, matematician român (d. 1899)
 1819: Wilhelm Albrecht, Prinț de Montenuovo (d. 1895)
 1824: Țarina Maria Alexandrovna a Rusiei, soția Țarului Alexandru al II-lea (d. 1880)
 1845: Ludwig August de Saxa-Coburg-Kohary, prinț german al Casei de Saxa-Coburg-Gotha și amiral brazilian  (d. 1907)
 1866: Karl Rauber, pictor elvețian (d. 1909)
 1870: Béla Ágai, scriitor, jurnalist și medic maghiar de origine evreiască (d. 1944)
 1875: Constantin Giurescu, istoric și istoriograf român (d. 1918)

 1879: Emiliano Zapata, revoluționar mexican (d. 1919)
 1900: Robert Siodmak, regizor de film german (d. 1974)
 1900: Victor Young, compozitor, violonist și dirijor american (d. 1956)
 1901: Ernest Orlando Lawrence, fizician american, laureat al Premiului Nobel pentru Fizică (d. 1958)
 1901: Nina Berberova, scriitoare (d. 1993)
 1902: Sașa Pană, scriitor român (d. 1981)
 1902: Paul Adrien Maurice Dirac, fizician și matematician britanic, laureat al Premiului Nobel pentru Fizică și cofondator al fizicii cauntice (1933)
 1904: Achille Varzi, pilot italian (d. 1948)
 1905: André Jolivet, compozitor și dirijor (d. 1974)
 1907: Gheorghe Cartianu, inginer și inventator român (d. 1982)
 1908: Chivu Stoica, politician român, prim-ministru al României în perioada 1955-1961 (d. 1975)
 1920: Carol Lambrino, fiul lui Carol al II-lea al României (d. 2006)
 1921: Esther Williams, înotătoare americană și actriță (d. 2013)
 1924: Mircea Crișan, actor și regizor român (d. 2013)
 1924: Gene Deitch, ilustrator și regizor de film american  (d. 2020)
 1925: Alija Izetbegović, politician bosniac, președinte al Republicii Bosnia-Herțegovina și activist islamic (d. 2003)
 1926: Herbert H. Ágústsson, compozitor islandez și muzician (d. 2017)
 1928: Jean Carrière, scriitor francez (d. 2005) 
 1931: Paul Anghel, prozator, eseist și dramaturg român (d. 1995) 
 1931: Roger Penrose, matematician britanic
 1937: Dustin Hoffman, actor american 
 1939: Viorica Viscopoleanu, atletă română
 1940: Dennis Tito, antreprenor american și primul turist în spațiul cosmic
 1951: Martin Brest, regizor de film american, scenarist și producător
 1951: Louis van Gaal, antrenor olandez de fotbal
 1951: Mohamed Morsi, politician egiptean, președinte al Egiptului în perioada 2012-2013 (d. 2019)

 1952: Jostein Gaarder, scriitor norvegian
 1952: Norbert Glante, politician german, MdEP
 1953: Nigel Mansell, pilot de Formula 1, campion mondial britanic
 1956: Miron Mitrea, politician român
 1957: Gábor Tompa, regizor român de etnie maghiară
 1961: The Edge, chitarist irlandez (U2)
 1963: Jon Turteltaub, regizor de film american și producător
 1964: Klaus Ebner, scriitor austriac
 1964: Jan Josef Liefers, actor german, muzician, regizor și producător
 1964: Dumitru Stângaciu, fotbalist și antrenor român
 1964: Elisabeta Tufan-Guzganu, scrimeră română
 1968: Florin Prunea, fotbalist român
 1969: Faye Wong, cântăreață chineză și actriță
 1972: Yvonne de Bark, actriță germană
 1978: Louis Saha, fotbalist francez
 1981: Harel Skaat, cântăreț izraelit
 1981: Roger Federer, jucător de tenis elvețian
 1987: Mădălina Ghenea, fotomodel și actriță română
 1988: Caitlyn, cântăreață română
 1994: Bianca Răzor, atletă română
 1998: Shawn Mendes, cântăreț canadian

Decese 
 117: Traian, împărat al Imperiului Roman (n. 53)
 1719: Christoph Ludwig Agricola, peisagist german (n. 1667)
 1824: Friedrich August Wolf,  savant german, filolog, istoric și critic literar  (n. 1759)
 1827: George Canning, politician britanic, prim-ministru al Regatului Unit (n. 1770)
 1828: Karl Thunberg, botanist suedez (n. 1743)
 1847: Samuel Bogumił Linde, lexicograf polonez (n. 1771)
 1867: Maria Tereza de Austria, regină a Celor Două Sicilii (n. 1816)
 1872: Eduard Magnus, pictor german (n. 1799)

 1879: Immanuel Hermann Fichte, filosof german (n. 1797)
 1897: Jacob Burckhardt, istoric de artă elvețian (n. 1818)
 1897: Viktor Meyer, chimist german (n. 1848)
 1898: Eugène Boudin, pictor francez (n. 1824)
 1921: Juhani Aho, scriitor finlandez și jurnalist (n. 1861)
 1929: Karl Auer baron von Welsbach, chimist austriac (n. 1858)
 1939: George Mihail Zamfirescu, scriitor român (n. 1898)
 1942: Rudolf Abel, biolog german (n. 1868)
 1943: Haig Acterian, soțul Marietei Sadova, scriitor, om de teatru român de etnie armeană (n. 1904)
 1960: Aurel Popp, pictor, sculptor și grafician român (n. 1879)
 1965: Constantin P. Bogdan, matematician român (n. 1910)
 1982: Boris Caragea, sculptor român, membru corespondent al Academiei Române (n. 1906)
 1973: José Villalonga Llorente, antrenor spaniol de fotbal (n. 1919)
 1973: Vilhelm Moberg, scriitor suedez (n. 1898)
 1974: Baldur von Schirach, politician german  (n. 1907)
 1982: Eric Brandon, pilot britanic (n. 1920)
 1983: Emanoil Petruț, actor român de teatru și film (n. 1932)
 1985: Louise Brooks, actriță americană (n. 1906)
 1989: Brian Naylor, pilot britanic (n. 1923)

 1996: Nevill Francis Mott, fizician englez, laureat al Premiului Nobel (n. 1905)
 1999: Nicolae Boboc, dirijor și compozitor român (n. 1920)
 2005: Barbara Bel Geddes, actriță americană (n. 1922)
 2009: Daniel Jarque, fotbalist spaniol  (n. 1983)
 2010: Patricia Neal, actriță americană (n. 1926)
 2013: Karen Black, actriță americană (n. 1939)
 2014: Aurel Cioranu, actor român (n. 1929)
 2022: Olivia Newton-John, solistă vocală, actriță australiană (n. 1948)

Sărbători 

 Sf. Emilian Mărt. Ep. Cizicului; Sf. Miron, Ep. Cretei (Calendar ortodox)
 Ziua internațională a pisicii (din 2002)

Legături externe 

 Semnificații istorice pentru ziua de 8 august, 8 august 2012, Mediafax

Note

 
! 08
! 08 08